Вялікая субота (31 сакавіка). На працягу дня ў касцёлах не здзяйсняюцца Літургіі, толькі чытаюцца літургічныя гадзіны. Традыцыйна асвячаюцца яйкі, соль і ежа для Велікоднага стала. У Міёрскай парафіі Унебаўзяцця Найсвяцейшай Панны Марыі будуць асвячаць стравы праз кожныя дзве гадзіны, пачынаючы з 10.00 . На працягу дня і да нядзельнай ранішняй Святой Імшы (рэзурэкцыі) ля труны Пана будуць маліцца вернікі з Міёр і з парафіяльных вёсак па ўстаноўленым графіку, таму касцёл ні на хвіліну не застанецца пустым. У Вялікую суботу ў 20.00 пачынаецца ўрачыстая Вігілія Пасхі.